**ΠΑΡΑΡΤΗΜΑ VII – Σχέδιο σύμβασης**



**ΕΛΛΗΝΙΚΗ ΔΗΜΟΚΡΑΤΙΑ**

**ΑΠΟΚΕΝΤΡΩΜΕΝΗ ΔΙΟΙΚΗΣΗ  
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ KAI ΙΟΝΙΟΥ**

****

**ΣΥΜΒΑΣΗ**

**ΠΡΟΜΗΘΕΙΑΣ ΥΓΡΩΝ ΚΑΥΣΙΜΩΝ ΚΙΝΗΣΗΣ ΚΑΙ ΘΕΡΜΑΝΣΗΣ ΕΤΩΝ 2024 ΚΑΙ 2025 ΓΙΑ ΤΗΝ ΚΑΛΥΨΗ ΤΩΝ ΑΝΑΓΚΩΝ ΤΩΝ ΥΠΗΡΕΣΙΩΝ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ (Α.Δ.Π.Δ.Ε.&Ι.).**

|  |  |
| --- | --- |
| **C.P.V.** | **Περιγραφή** |
| 09132100-4 | Aμόλυβδη βενζίνη |
| 09134100-8 | Πετρέλαιο κίνησης |
| 09133000-0 | Υγραέριο κίνησης |
| 09135100-5 | Πετρέλαιο θέρμανσης |

Στην Πάτρα σήμερα, ……………………….. 2023, ημέρα …………………, οι υπογράφοντες την παρούσα, αφενός η **Αποκεντρωμένη Διοίκηση Π.Δ.Ε. & Ι.**, (εφεξής «Α.Δ. Π.Δ.Ε. & Ι.»), ως Αναθέτουσα Αρχή, που εδρεύει στην Πάτρα, Ν.Ε.Ο. Πατρών-Αθηνών 28, Τ.Κ. 26441 - Πάτρα, με Α.Φ.Μ. 997824349 και Δ.Ο.Υ. ΠΑΤΡΩΝ, και εκπροσωπείται νόμιμα από τον ασκούντα καθήκοντα Συντονιστή κo. Διονύσιο Παναγιωτόπουλο και αφετέρου η εταιρεία με την επωνυμία «………………….» που εδρεύει ………………………(στοιχεία διεύθυνσης και επικοινωνίας), με Α.Φ.Μ. …………………. & Δ.Ο.Υ. ………………….. και εκπροσωπείται νόμιμα από ……………………………,που θα καλείται στο εξής «ανάδοχος/προμηθευτής», έχοντας υπόψη:

1. την υπ’ αριθμ. Πρωτ. xxxxxx/xx.xx.2023 (αριθμ. 03/2023, Α/Α Ε.Σ.Η.ΔΗ.Σ.: 220177, ΑΔΑΜ: 23PROCXXXXXXXX) Διακήρυξη ανοικτού, κάτω των ορίων, ηλεκτρονικού Διαγωνισμού, για την προμήθεια υγρών καυσίμων κίνησης και θέρμανσης ετών 2024 και 2025 για την κάλυψη των αναγκών των υπηρεσιών της Αποκεντρωμένης Διοίκησης Πελοποννήσου, Δυτικής Ελλάδος και Ιονίου (Α.Δ.Π.Δ.Ε.&Ι.), και
2. την υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 23AWRDxxxxxxx) απόφαση κατακύρωσης αναδόχου για το/τα Τμήμα/τα……………..(συμπληρώνεται βάσει της προσφοράς του Αναδόχου και του σχετικού Πρακτικού της Επιτροπής Αξιολόγησης ) της υπ’ αριθμ. Πρωτ. xxxxxx/xx.xx.2023 (αριθμ. 01/2023, Α/Α Ε.Σ.Η.ΔΗ.Σ.: 220177, ΑΔΑΜ: 23PROCXXXXXXXX) Διακήρυξης, ποσού ……………………………….. (0,00€), συμπεριλαμβανομένου Φ.Π.Α. 24%, ή 0,00 € άνευ Φ.Π.Α.

συμφώνησαν, συνομολόγησαν, συναποδέχθηκαν και με την ιδιότητα που προαναφέρθηκε, υπογράφουν την σύμβαση αυτή με τους ακόλουθους όρους:

**ΟΡΟΙ ΤΗΣ ΣΥΜΒΑΣΗΣ**

**ΑΡΘΡΟ 1Ο: Αντικείμενο της σύμβασης - αμοιβη - ΔΙΑΡΚΕΙΑ**

Αντικείμενο της σύμβασης αποτελεί η προμήθεια υγρών καυσίμων κίνησης και θέρμανσης, στο/τα Τμήμα/τα……………………………………..[συμπληρώνεται βάσει του(των) κατακυρωθέντος(ων) Τμήματος(ων)] της υπ’ αριθμ. Πρωτ. xxxxxx/xx.xx.2023 (αριθμ. 01/2023, Α/Α Ε.Σ.Η.ΔΗ.Σ.: XXXXXX, ΑΔΑΜ: 23PROCXXXXXXXX) Διακήρυξης για τα έτη 2024 και 2025.

Ο πρώτος των συμβαλλομένων αναλαμβάνει την υποχρέωση όπως καθ’όλη τη διάρκεια ισχύος της παρούσας σύμβασης, προμηθεύεται αποκλειστικά και μόνο από τον Ανάδοχο τα υγρά καύσιμα για την κάλυψη των αναγκών των Υπηρεσιών της Α.Δ. Π.Δ.Ε. & Ι.

Ο δεύτερος των συμβαλλομένων υποχρεούται να παρέχει υγρά καύσιμα με τα φυσικά και χημικά χαρακτηριστικά που αναφέρονται στις αποφάσεις του Ανωτάτου Χημικού Συμβουλίου του Γενικού Χημείου του Κράτους.

Τo συνολικό εκτιμώμενο κόστος για την προμήθεια των υγρών καυσίμων προσδιορίζεται σε ……………………….(0,00€) , συμπεριλαμβανομένου Φ.Π.Α. 24%, ως αναλυτικά περιγράφεται κατωτέρω :

*(παρατίθενται τα στοιχεία του/ων κατακυρωθέντος/ων Τμήματος/ων)*

Ως τιμή πώλησης του προϊόντος λογίζεται η μέση ΛΙΑΝΙΚΗ τιμή πώλησης (Μ.Λ.Τ.Π.) των καυσίμων, όπως αυτή ανακοινώνεται από το παρατηρητήριο Τιμών Υγρών Καυσίμων του Υπουργείου Ανάπτυξης (ΥΠ.ΑΝ.), αφού υπολογισθεί ποσοστό έκπτωσης ….. %. Στην τελική αυτή τιμή προστίθεται ο εκάστοτε αναλογούν Φ.Π.Α. επί των τιμολογίων πώλησης, ο οποίος επιβαρύνει τον πελάτη και αφαιρείται από το ποσό των νομίμων κρατήσεων υπέρ τρίτων που ισχύουν κάθε φορά.

Οι κρατήσεις επί της συνολικής συμβατικής αξίας που βαρύνουν τον Ανάδοχο είναι :

α) Για τις συμβάσεις αξίας άνω των χιλίων (1.000) ευρώ, μη συμπεριλαμβανομένου Φ.Π.Α., ανεξαρτήτως της πηγής προέλευσης της χρηματοδότησης, κράτηση ύψους 0,1%, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός Φ.Π.Α., της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016. Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 1% επί του καθαρού ποσού.

Η διάρκεια της σύμβασης ορίζεται σε **είκοσι τέσσερις (24) μήνες**, από **01-01-24** έως και **31-12-2025**, στο μέτρο που δεν θα υπάρξει κατά το χρόνο αυτό υπέρβαση των ανά είδος ποσοτήτων που καθορίζονται στην παρούσα σύμβαση και που μπορεί να διαφοροποιούνται σε συνάρτηση της συνολικής προεκτιμώμενης αξίας που δεν μπορεί να μεταβληθεί.

**ΑΡΘΡΟ 2Ο: τροποσ πληρωμησ**

Η πληρωμή του Αναδόχου θα γίνει μετά την εκπλήρωση των συμβατικών του υποχρεώσεων (συνολικά ή τμηματικά) και μετά την οριστική ποιοτική και ποσοτική παραλαβή της προμήθειας, μέσω των αρμόδιων Τμημάτων της Δ/νσης Οικονομικού, ύστερα από έγγραφη εντολή με την διαβίβαση των απαραίτητων δικαιολογητικών πληρωμής με έκδοση χρηματικού εντάλματος στην επωνυμία του Αναδόχου, με την επιβολή των νομίμων κρατήσεων καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ως προς τα δικαιολογητικά πληρωμής και λοιπά στοιχεία ισχύουν τα όσα αναφέρονται στο Ν.4412/2016.

**ΑΡΘΡΟ 3Ο: τοποσ, χρονοσ και τροποσ παραδοσησ**

Τόπος παράδοσης των καυσίμων θα είναι υπηρεσίες της Αποκεντρωμένης Διοίκησης Πελοποννήσου, Δυτικής Ελλάδας & Ιονίου, οι οποίες εδρεύουν στους Νομούς που αναφέρονται σε έκαστο εκ των Τμημάτων της παρούσας Διακήρυξης.

Η παράδοση θα γίνεται **τμηματικά** είτε στα κατά τόπους πρατήρια υγρών καυσίμων του προμηθευτή (για τα Τμήματα 1 έως και 6) είτε στις αποθήκες της παραλήπτριας Υπηρεσίας σε ημέρες και ώρες λειτουργίας τους ανάλογα με τις εκάστοτε ανάγκες των παραληπτριών υπηρεσιών (για τα Τμήματα 7 έως και 12) , ως εξής :

* Για το πετρέλαιο θέρμανσης θα ειδοποιείται ο προμηθευτής 24 ώρες πριν. Η παράδοση των καυσίμων θέρμανσης θα γίνεται στις αποθήκες της παραλήπτριας Υπηρεσίας κατ' επιλογή των ενδιαφερομένων παραληπτριών Υπηρεσιών και ανάλογα με τις δυνατότητες αυτών σε μέσα μεταφοράς και αποθηκεύσεως, με ευθύνη, μέριμνα και δαπάνες του προμηθευτή.
* Η παράδοση των καυσίμων κίνησης θα γίνεται στα κατά τόπους πρατήρια υγρών καυσίμων του προμηθευτή.

**Παραδοτέα-Διαδικασία Παραλαβής/Παρακολούθησης**

H παραλαβή των υπηρεσιών γίνεται από επιτροπές, πρωτοβάθμιες ή και δευτεροβάθμιες, που συγκροτούνται σύμφωνα με την παρ. 11 εδ. β του άρθρου 221 του Ν.4412/16 σύμφωνα με τα οριζόμενα στο άρθρο 208 του ως άνω νόμου. Κατά την διαδικασία παραλαβής των υπηρεσιών διενεργείται ποσοτικός και ποιοτικός έλεγχος και εφόσον το επιθυμεί μπορεί να παραστεί και ο Ανάδοχος.

**ΑΡΘΡΟ 4Ο: ΠΟΙΟΤΗΤΑ – ΠΡΟΔΙΑΓΡΑΦΕΣ-ΕΠΑΡΚΕΙΑ**

**Ποιότητα των καυσίμων:** Τα υπό προμήθεια υγρά καύσιμα πρέπει να πληρούν τις προδιαγραφές που ορίζονται από τις ισχύουσες διατάξεις και τις Αποφάσεις του Ανώτατου Χημικού Συμβουλίου (ΑΧΣ) του Γενικού Χημείου του Κράτους (ΓΧΚ).

**Τήρηση των Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.).** Ο Ανάδοχος πρέπει να τηρεί τους Κανόνες Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.), σύμφωνα με την αριθ. 91354/2017 (ΦΕΚ 2983/Β'/30- 08-2017) «Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.)», όπως τροποποιήθηκε και ισχύει.

**Επάρκεια των καυσίμων:** Ο Ανάδοχος υποχρεούται να διαθέτει στις αποθήκες του επαρκή ποσότητα καυσίμων για να είναι σε θέση να καλύπτει ανά πάσα στιγμή τις ανάγκες του/των Τμήματος/Τμημάτων για το/α οποίο/α γίνεται η προσφορά.

Οι Επιτροπές Παραλαβής της κάθε υπηρεσίας έχουν το δικαίωμα να διενεργούν ποιοτικό έλεγχο και να ζητούν χημικές αναλύσεις προς διαπίστωσης της ποιότητας και καταλληλότητας των προς προμήθεια καυσίμων, από τις αρμόδιες Υπηρεσίες του Γενικού Χημείου του Κράτους, σύμφωνα με την προβλεπόμενη στο άρθρο 214 του ν. 4412/2016 διαδικασία.

Οι Επιτροπές Παραλαβής της κάθε υπηρεσίας έχουν το δικαίωμα να διενεργούν ποιοτικό έλεγχο και να ζητούν χημικές αναλύσεις προς διαπίστωσης της ποιότητας και καταλληλότητας των προς προμήθεια καυσίμων, από τις αρμόδιες Υπηρεσίες του Γενικού Χημείου του Κράτους, σύμφωνα με την προβλεπόμενη στο άρθρο 214 του ν. 4412/2016 διαδικασία. Ειδικότερα, αν τα υπό προμήθεια υγρά καύσιμα πληρούν τις προδιαγραφές που ορίζονται από τις ισχύουσες διατάξεις και τις Αποφάσεις του Ανώτατου Χημικού Συμβουλίου (ΑΧΣ) του Γενικού Χημείου του Κράτους (ΓΧΚ) και που αναφέρονται στο ΠΑΡΑΡΤΗΜΑ III της παρούσας Διακήρυξης ως εξής:

1. Το **πετρέλαιο θέρμανσης** πρέπει να πληροί τις προδιαγραφές και τις απαιτήσεις για τα φυσικά και χημικά χαρακτηριστικά σύμφωνα με τις ισχύουσες διατάξεις της υπ' αρ. 467/2002 Κ.Υ.Α. (ΦΕΚ 1531/Β'/16-10-2003) *«Προδιαγραφές και μέθοδοι ελέγχου και πετρελαίου θέρμανσης»,* όπως αυτή ισχύει.
2. Το **πετρέλαιο κίνησης** πρέπει να πληροί τις προδιαγραφές και τις απαιτήσεις για τα φυσικά και χημικά χαρακτηριστικά σύμφωνα με τις ισχύουσες διατάξεις της υπ' αρ. 76/2016/16 Κ.Υ.Α. (ΦΕΚ 4217/Β'/ 28.12.2016 - Διόρθωση σφάλματος στο ΦΕΚ 241/Β'/2-2-2017) *«Πετρέλαιο εσωτερικής καύσης (DIESEL) που χρησιμοποιείται ως καύσιμο κινητήρων - Απαιτήσεις και μέθοδοι δοκιμών»,* τηςυπ' αρ. 355/2000 Κ.Υ.Α. (ΦΕΚ 410/Β' /11-4-2001)*«Προδιαγραφές και μέθοδοι ελέγχου* *πετρελαίου κίνησης»* και υπ' της αρ.514/2004 (ΦΕΚ 1490/ Β/2006) Απόφασης του ΑΧΣ του ΓΧΚ *«Πετρέλαιο κίνησης-προδιαγραφές και μέθοδοι ελέγχου*».
3. Η **αμόλυβδη βενζίνη** πρέπει να έχει ερευνητικό αριθμό Οκτανίων ίσο με 95 (RON95) και να πληροί τις προδιαγραφές και τις απαιτήσεις για τα φυσικά και χημικά χαρακτηριστικά σύμφωνα με τις ισχύουσες διατάξεις (υπ'αρ.147/2015 Κ.Υ.Α. (ΦΕΚ 293/Β'/12-2-2016)*«Καύσιμα* *Αυτοκινήτων-Αμόλυβδη Βενζίνη-Απαιτήσεις και Μέθοδοι Δοκιμών»* και υπ' αρ.117/2014 Κ.Υ.Α. (ΦΕΚ 921/Β'/21-5-2015) *«Προσαρμογή της ελληνικής νομοθεσίας στον τομέα της ποιότητας καυσίμων προς την Οδηγία 2014/77/ΕΕ»).*
4. **Το υγραέριο κίνησης** πρέπει να πληροί τις ιδιότητες και τα χαρακτηριστικά όπως περιγράφονται στην υπ’ αριθμ. 335/2012 (ΦΕΚ/Β/2013) Κοινή Υπουργική Απόφαση *«Καύσιμα αυτοκινήτων-Υγραέρια (LPG)-Απαιτήσεις και Μέθοδοι Δοκιμών»*.

Επισημαίνεται ότι τα υπό προμήθεια υγρά καύσιμα κίνησης και θέρμανσης πρέπει να είναι συμβατά με τις διατάξεις του ν.3054/2002 (ΦΕΚ 230/Α' /2-10-2002) *«Οργάνωση της αγοράς πετρελαιοειδών και άλλες διατάξεις»*, της υπ’ αρ. 316/2010 (ΦΕΚ 501/ Β'/29-2-2012) Κ.Υ.Α. *«Προσαρμογή της ελληνικής νομοθεσίας στον τομέα της ποιότητας καυσίμων βενζίνης και ντίζελ προς την Οδηγία 2009/30/ΕΚ του Ευρωπαϊκού Κοινοβουλίου και Συμβουλίου»* όπως τροποποιήθηκε και ισχύει.

**ΑΡΘΡΟ 5Ο: ΕΓΓΥΗΤΙΚΗ ΕΠΙΣΤΟΛΗ**

Προς εξασφάλιση της καλής εκτέλεσης των όρων της παρούσας σύμβασης ο Ανάδοχος κατέθεσε εγγυητική επιστολή καλής εκτέλεσης το ύψος της οποίας αντιστοιχεί σε ποσοστό 4 % της εκτιμώμενης αξίας, χωρίς το Φ.Π.Α., με τα παρακάτω στοιχεία :

|  |  |  |
| --- | --- | --- |
| ΑΡΙΘΜΟΣ | ΠΙΣΤΩΤΙΚΟ ΙΔΡΥΜΑ | ΠΟΣΟ |
| xxxxxxx | xxxxxxxxxxxxxxxx | 0,00 € |

Η εγγύηση αυτή επέχει θέση ποινικής ρήτρας και καταπίπτει όπου ρητά προβλέπεται από την παρούσα, την Διακήρυξη και τις κείμενες διατάξεις.

Η εγγύηση επιστρέφεται στον Ανάδοχο μετά την οριστική ποιοτική και ποσοτική παραλαβή του έργου και την εκπλήρωση όλων των συμβατικών του υποχρεώσεων και αφού κατατεθεί στην αρμόδια υπηρεσία της Αναθέτουσας Αρχής η εγγυητική επιστολή καλής λειτουργίας που αναφέρεται στην Διακήρυξη. Η Αναθέτουσα Αρχή ουδεμία ευθύνη φέρει σε περίπτωση μη έγκαιρης επιστροφής της εγγυητικής επιστολής λόγω καθυστέρησης της οριστικής παραλαβής ή μη έγκαιρης αναζήτησης αυτής από τον Ανάδοχο.

**ΑΡΘΡΟ 6Ο: Συμβατικό Πλαίσιο - Εφαρμοστέα Νομοθεσία**

Κατά την εκτέλεση της σύμβασης εφαρμόζονται οι διατάξεις του Ν.4412/2016 και συμπληρωματικά ο Αστικός Κώδικας.

**ΑΡΘΡΟ 7Ο: αναπροσαρμογη τιμησ**

Οι προσφερόμενες τιμές αναπροσαρμόζονται καθ΄όλη τη διάρκεια της σύμβασης σύμφωνα με τη νόμιμα διαμορφούμενη κάθε φορά μέση ΛΙΑΝΙΚΗ τιμή πώλησης (Μ.Λ.Τ.Π) των καυσίμων, όπως αυτή ανακοινώνεται από το παρατηρητήριο Τιμών Υγρών Καυσίμων του Υπουργείου Ανάπτυξης (ΥΠ.ΑΝ.), την ημέρα παράδοσης αυτών.

**ΑΡΘΡΟ 8Ο: τροποποιηση της συμβασησ**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016, κατόπιν γνωμοδότησης του αρμοδίου οργάνου της Αναθέτουσας Αρχής.

**ΑΡΘΡΟ 9Ο: υποχρεωσεισ αναδοχου**

Ο Ανάδοχος υποχρεούται να:

1. τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α' του Ν.4412/16.
2. ακολουθεί κατά τη διάρκεια της σύμβασης πιστά τις οδηγίες και τις υποδείξεις της Αναθέτουσας Αρχής και να συνεργαστεί με οποιαδήποτε Υπηρεσία, Επιτροπή ή και κάθε τρίτο, με τον τρόπο που θα του υποδείξει η αρμόδια Δ/νση της Αποκεντρωμένης Διοίκησης Π.Δ.Ε. & Ι.
3. εξασφαλίσει την έγκαιρη και άριστης ποιότητας προμήθεια των ειδών, που συνιστούν το αντικείμενο της παρούσας σύμβασης. Η παράδοση των ειδών θα γίνεται με μέριμνα του Αναδόχου, με δικό του προσωπικό ή τρίτων που θα έχουν ορισθεί από αυτόν, ενώ οποιοδήποτε κόστος, συμπεριλαμβανομένου αυτού της προετοιμασίας, τυχόν συσκευασίας προστασίας, μεταφοράς και φορτοεκφόρτωσης θα βαρύνει τον Ανάδοχο.
4. παρέχει στην Αποκεντρωμένη Διοίκηση Π.Δ.Ε. & Ι. οποιεσδήποτε αναφορές και πληροφορίες του ζητηθούν σχετικά με την εκτέλεση της σύμβασης.

Ο Ανάδοχος ρητά ευθύνεται για κάθε ενέργεια των υπαλλήλων, τυχόν συμβούλων ή αντιπροσώπων αυτού, συμπεριλαμβανομένου ανεξαιρέτως οποιουδήποτε χρησιμοποιηθεί από αυτόν για την εκπλήρωση των υποχρεώσεων που αναλαμβάνει καθώς και για τις τυχόν παρεπόμενες υποχρεώσεις.

Πέραν των προαναφερομένων, ο Ανάδοχος οφείλει να ενεργεί σε κάθε περίπτωση σύμφωνα με τα οριζόμενα στην οικεία Διακήρυξη και τις διατάξεις του Δικαίου Δημοσίων Συμβάσεων.

**ΑΡΘΡΟ 10Ο: ΕΚΧΩΡΗΣΗ ΕΙΣΠΡΑΚΤΕΩΝ ΔΙΚΑΙΩΜΑΤΩΝ**

Τα μέρη δεν μπορούν να εκχωρήσουν ή να μεταβιβάσουν δικαιώματα και υποχρεώσεις τους που απορρέουν από την παρούσα, σε τρίτο. Κατ΄ εξαίρεση, ρητά συμφωνείται ότι ο Ανάδοχος δικαιούται να εκχωρήσει μονομερώς τα εισπρακτικά δικαιώματά του από την παρούσα σύμβαση σε νομίμως λειτουργούντα στην Ελλάδα Πιστωτικά Ιδρύματα.

**ΑΡΘΡΟ 11Ο: ΑΝΩΤΕΡΑ ΒΙΑ**

Κανένα από τα συμβαλλόμενα μέρη δεν ευθύνεται για παράλειψη εκπλήρωσης των συμβατικών υποχρεώσεών του, αν η παράλειψη αυτή είναι απόρροια ανωτέρας βίας, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς. Σαν ανωτέρα βία νοείται κάθε γεγονός απρόβλεπτο και αναπότρεπτο, που καθιστά απολύτως αδύνατη την εκτέλεση της σύμβασης.

Ο Ανάδοχος υποχρεούται μέσα σε είκοσι (20) ημέρες, από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στον πελάτη τα απαραίτητα στοιχεία. Σε περίπτωση που ο Ανάδοχος μέσα στην ανωτέρω προθεσμία δεν αναφέρει τα περιστατικά και δεν προσκομίσει τα απαιτούμενα αποδεικτικά στοιχεία, στερείται του δικαιώματος να επικαλεστεί την ύπαρξη ανωτέρας βίας.

Ο πελάτης υποχρεούται να απαντήσει εντός είκοσι (20) ημερών στην προαναφερόμενη αναφορά του Αναδόχου. Αν ο πελάτης δεν απαντήσει εντός του ανώτερου χρονικού διαστήματος, θα θεωρείται ότι έχει γίνει αποδεκτό από αυτόν το εν λόγω γεγονός ανωτέρας βίας.

**ΑΡΘΡΟ 12Ο: ΜΟΝΟΜΕΡΗΣ ΚΑΤΑΓΓΕΛΙΑ της ΣΥΜΒΑΣΗΣ**

Η Αναθέτουσα Αρχή μπορεί, υπό τις προϋποθέσεις που ορίζουν οι κείμενες διατάξεις, να καταγγείλει την παρούσα σύμβαση κατά τη διάρκεια της εκτέλεσής της, εφόσον:

α) Η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του Ν.4412/2016, όπως ισχύει, που θα απαιτούσε νέα διαδικασία σύναψης σύμβασης δυνάμει του άρθρου 132 του Ν.4412/2016.

β) Ο Ανάδοχος, κατά το χρόνο της ανάθεσης της σύμβασης τελούσε σε μια από τις καταστάσεις που αναφέρονται στην παράγραφο 1 του άρθρου 73 του Ν.4412/2016, όπως ισχύει και, ως εκ τούτου, θα έπρεπε να έχει αποκλειστεί από τη διαδικασία σύναψης της σύναψης σύμβασης, με την επιφύλαξη της παρ. 7 του άρθρου 73 του ν. 4412/2016, όπως ισχύει.

γ) Η σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων πουυπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση τουΔικαστηρίου της 'Ενωσης στο πλαίσιο διαδικασίας δυνάμει του άρθρου 258 της ΣΛΕΕ.

**ΑΡΘΡΟ 13Ο: ΕΚΠΤΩΣΗ ΑΝΑΔΟΧΟΥ**

Ο Ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του Συντονιστή, ύστερα από γνωμοδότηση του αρμόδιου υπηρεσιακού οργάνου:

α) εφόσον δε φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε αυτά μέσα στον συμβατικό χρόνο ή στον χρόνο παράτασης που του δόθηκε, σύμφωνα με όσα προβλέπονται στο άρθρο 206 του Ν.4412/16, δεν εκπλήρωσε τις λοιπές συμβατικές του υποχρεώσεις ή δεν συμμορφώθηκε με τις γραπτές εντολές της Υπηρεσίας, που είναι σύμφωνες με την παρούσα σύμβαση ή τις κείμενες διατάξεις ή υπερέβη υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων, σύμφωνα με όσα προβλέπονται στο άρθρο 203 του Ν.4412/16,

β) εάν εκχωρήσει τη Σύμβαση ή αναθέσει εργασίες υπεργολαβικά σε μη προβλεπόμενους από την προσφορά του υπεργολάβους,

γ) εάν εκδοθεί τελεσίδικη απόφαση κατά του Αναδόχου για αδίκημα σχετικό με την άσκηση του επαγγέλματός του.

Ο οικονομικός φορέας δεν κηρύσσεται έκπτωτος από την ανάθεση ή την σύμβαση όταν:

α) Το συμβατικό αντικείμενο δεν παραδόθηκε ή αντικαταστάθηκε με ευθύνη της Αναθέτουσας Αρχής που εκτελεί τη σύμβαση.

β) Συντρέχουν λόγοι ανωτέρας βίας (άρθρο 204 του Ν.4412/16).

Κατά τα λοιπά εφαρμόζονται οι διατάξεις του άρθρου 203 του Ν.4412/16,που αφορά στην κήρυξη ενός οικονομικού φορέα έκπτωτου.

Σε περίπτωση που Ανάδοχος κηρυχθεί έκπτωτος, επιβάλλονται με σχετική απόφαση του Συντονιστή της Α.Δ.Π.Δ.Ε.&Ι., ύστερα από γνωμοδότηση του αρμόδιου υπηρεσιακού οργάνου και μετά από κλήση αυτού για την παροχή διευκρινίσεων, αθροιστικά ή διαζευκτικά οι κυρώσεις που προβλέπονται στο Ν.4412/2016, όπως τροποποιήθηκε και ισχύει.

**ΑΡΘΡΟ 14Ο: Διαφορές**

Η σύμβαση διέπεται από την Ελληνική νομοθεσία.

Κάθε διαφορά που θα προκύψει μεταξύ της Αναθέτουσας Αρχής και του αναδόχου, η οποία θα αφορά την εκτέλεση, την εφαρμογή ή γενικά τις σχέσεις των συμβαλλομένων μερών που δημιουργούνται από τη σύμβαση αυτή, θα λυθεί από τα αρμόδια Δικαστήρια Πατρών.

Εκτός από τους ειδικά αναφερόμενους όρους της παρούσας σύμβασης, το κείμενο της οποίας κατισχύει κάθε άλλου κειμένου στο οποίο αυτή στηρίζεται εκτός βεβαίως καταδήλων σφαλμάτων ή παραδρομών, ισχύουν και όλα τα παρακάτω αναφερόμενα κείμενα με την ακόλουθη σειρά ιεραρχίας :

α) η υπ’ αριθμ. Πρωτ. XXXXXX/XX.XX.2023 (αριθμ. 3/2023, Α/Α Ε.Σ.Η.ΔΗ.Σ.: 220177, ΑΔΑΜ: 23PROCXXXXXXXX) Διακήρυξη.

β) η υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 23AWRDxxxxxxx) απόφαση κατακύρωσης.

γ) η προσφορά του Αναδόχου.

**ΑΡΘΡΟ 15Ο: Γλώσσα σύνταξης της σύμβασης**

Η σύμβαση συντάσσεται στην Ελληνική Γλώσσα.

Σε περίπτωση που ζητηθεί από τον Ανάδοχο η σύνταξη της σύμβασης και σε άλλη γλώσσα, ο Ανάδοχος αναλαμβάνει με ευθύνη και έξοδά του την επίσημη μετάφραση του ελληνικού κειμένου. Μεταξύ των δύο κειμένων που θα υπογραφούν, αυθεντικό θεωρείται το ελληνικό κείμενο, το οποίο και κατισχύει σε κάθε περίπτωση.

**ΑΡΘΡΟ 16Ο: Γενικοί όροι της σύμβασης**

Οποιαδήποτε τροποποίηση ή συμπλήρωση της σύμβασης αυτής είναι ισχυρή εφόσον γίνει εγγράφως και προσυπογραφεί και από τους δύο συμβαλλόμενους.

Κατά την εκτέλεση της σύμβασης, εφαρμόζονται κατ΄ αναλογία οι διατάξεις του Ν.4270/2014 και του Ν.4412/2016, ως ισχύουν, και κάθε διαφορά που δεν θα διευθετηθεί από τους συμβαλλόμενους, υπάγεται στην αρμοδιότητα των δικαστηρίων της Πάτρας.

Σε πίστωση των ανωτέρω, η παρούσα σύμβαση αφού διαβάστηκε και βεβαιώθηκε, υπογράφεται από τους συμβαλλόμενους σε δύο (2) όμοια πρωτότυπα, από τα οποία τα τρία κατατέθηκαν στη Διεύθυνση Οικονομικού της Αποκεντρωμένης Διοίκησης Π.Δ.Ε. & Ι., το δε άλλο επιδόθηκε στον «ΑΝΑΔΟΧΟ».

|  |  |  |
| --- | --- | --- |
| **ΟΙ ΣΥΜΒΑΛΛΟΜΕΝΟΙ** | | |
| **Ο ασκών καθήκοντα Συντονιστή της Αποκεντρωμένης Διοίκησης Π.Δ.Ε. & Ι.**  **Διονύσιος Παναγιωτόπουλος** |  | **Για τον Προμηθευτή**  ……………………….  Α.Φ.Μ. …………, Δ.Ο.Υ. …………… |